**МОТИВИ**

**към Проекта на Правилник за организацията и дейността на Общинския съвет, неговите комисии и взаимодействието му с общинска администрация**

На основание чл. 26 от Закона за нормативните актове във връзка с чл. 77 от АПК на заинтересованите лица се предоставя 30 – дневен срок от датата на публикуване за предложения и становища по проекта. Последните могат да бъдат депозирани в деловодството на Общински съвет – гр.Шабла ул.Равно поле 35

На основание чл. 28, ал. 2 от Закона за нормативните актове Ви представяме следните Мотиви за приемане на нов Правилник за организацията и дейността на Общинския съвет, неговите комисии и взаимодействието му с общинска администрация.

**Съгласно чл. 26, ал. 2, вр. с чл. 7, ал. 1 от Закона за нормативните актове проектът е публикуван за предложения и становища.**

**Очакваме Вашите предложения и становища до 28.01.2020 г. на адрес: ob\_s@ob-shabla.org**

***Причини, които налагат приемането:***

Със Заповед на № Aд К -04-38 от 17.12.2019 г., и Заповед на № Ад К -04-39 от 17.12.2019г на Областния управител на област Добрич е върнато за ново обсъждане Решение № 4 и Решение № 5 по Протокол № 3 проведено на 03.12.2019г ., с указания за отмяна на проект на Правилника за организацията и дейността на Общинския съвет, неговите комисии и взаимодействието му с общинска администрация

Съгласно чл. 21, ал. 3 от ЗМСМА Общинският съвет приема Правилник за организацията и дейността на Общинския съвет, неговите комисии и взаимодействието му с Общинската администрация. Съгласно чл. 7, ал. 1 от ЗМСМА „Правилникът е нормативен акт, който се издава за прилагане на закон в неговата цялост, за организацията на държавни и местни органи или за вътрешния ред на тяхната дейност.“ С нормативният акт се уреждат правилата по които ще работи новоизбраният колективен орган и по които ще си взаимодейства с общинската администрация. Законът делегира право на общинските съвети да уреждат вътрешния си ред и дейност, като това право следва да бъде съобразено с по-високите по степен нормативни актове. Настоящото изменение и допълнение на досега действащия правилник се налага с оглед постигане на баланс между написаното в подзаконовия нормативен акт прилагането му и по високите по степен нормативни актове. В цитираните заповеди на Областния Управител на Област Добрич е констатирано нарушения на чл.26 ал.4 от ЗНА ,като не е спазен 30 дневния срок за обществени консултации ,предложения и становища по Проекта. Констатирани са разпоредби които противоречат на ЗМСМА ,а именно : Чл.96 ал.4 ,чл.5 .

При изработването на проекта за Правилник за организацията и дейността на Общинския съвет, неговите комисии и взаимодействието с Общинска администрация са спазени принципите на необходимост, обоснованост, откритост, прозрачност.

***Целите, които се поставят:***

Проектът за нов Правилник за организацията и дейността на Общинския съвет, неговите комисии и взаимодействието му с общинска администрация цели привеждането му в съответствие с действащите нормативни актове от по-висока степен. В резултат на приемане на проекта на Правилник се очаква да се създаде добра организация за работата на колективният орган през мандат 2019 г.-2023. Проекта е съобразен със законите на Република България и е предпоставка за прозрачност и законност при провеждане на заседанията на Общински съвет и на неговите комисии .

***Финансови и други средства, необходими за прилагането на новата уредба:***

Прилагането на новата уредба няма да е свързано с изразходване на финансови средства от бюджета на общината.

***Очаквани резултати от прилагането:***

Пълно съответствие на Правилника за организацията и дейността на Общинския съвет, неговите комисии и взаимодействието му с общинска администрация с действащата нормативна уредба в областта на местното самоуправление.

***Анализ за съответствието с правото на Европейския съюз:***

Проектът е съобразен с европейското законодателство – Европейската харта за местно самоуправление и директивите на Европейската общност, свързани с тази материя, както и с разпоредбите и целите на националното и местно законодателство. Настоящият проект е подзаконов нормативен акт и съответствието му с правото на Европейския съюз е предопределено от синхронизирането на действащото българско законодателство с регламентите и директивите, относими към тази материя. Проектът е разработен в съответствие с Европейската харта за местно самоуправление. Тази харта е документа подчертаващ необходимостта от отчитането в правните актове на всички особености на местните структури с оглед задоволяването на потребностите на населението по места чрез ефективно местно самоуправление. Доколкото настоящият проект на Правилник е с предмет на подзаконов нормативен акт, който подлежи на издаване на основание чл.21, ал.2 и ал.3 от Закона за местното самоуправление и местната администрация от Общински съвет, като орган на местното самоуправление, то приложими са разпоредбите на Европейската Харта за местно самоуправление.